28-asis režimas (ES teisė)

28-asis režimas () – Europos Sąjungos teisės terminas, kuriuo apibūdinami ES lygmeniu galiojantys reguliaciniai režimai, nepakeičiantys valstybių narių teisės, o egzistuojantys šalia jos ir suteikiantys reguliuojamiems subjektams galimybę rinktis juos reguliuojantį režimą. Terminas „28-asis režimas“ kyla iš Europos Sąjungos valstybių narių ir jų teisinių sistemų skaičiaus (duotuoju metu – 27) ir nurodo, kad juo šis skaičius yra išplečiamas pasiūlant visos ES lygio alternatyvą.Opinion of the European Economic and Social Committee on ‘The 28th regime – an alternative allowing less lawmaking at Community level’ (own-initiative opinion) 21.1.2011

Terminas atsirado XXI a. pirmojo dešimtmečio viduryje, pradėjus tokias ES lygmens reguliacines priemones, kaip Europos įmonės statutasŽalioji knyga mažmeninės finansinės paslaugos bendrojoje rinkoje /* KOM/2007/0226 galutinis */ ar Europos teritorinio bendradarbiavimo grupė,2006 m. liepos 5 d. Europos Parlamento ir Tarybos reglamentas (EB) Nr. 1082/2006 dėl Europos teritorinio bendradarbiavimo grupės (ETBG), OL L 210, 2006 7 31, pp. 19–24 nors plačiau pradėtas naudoti tik 2025 m. pradžioje, po to kai sausio 29 d. Europos Komisija paskelbė konkurencingumo didinimui skirtų priemonių rinkinį – „Konkurencingumo kompasą“ (), viena kurio priemonių buvo siūlymas sukurti alternatyvų – 28-ąjį reguliavimo režimą, kuris būtų pasirenkamu visos ES mastu galiojančiu teisiniu režimu, taip supaprastinant galiojančias taisykles ir sumažinant tarptautinio verslo klaidų tikimybę. Šis pasiūlymas apimtų įmonių teisės, bankroto, darbo teisės ir mokesčių teisės klausimus. Konkretus teisėkūros pasiūlymo laukiama 2025 m. pabaigoje.

Pasiūlymo trūkumais laikomas jo pasirenkamas pobūdis – galimybė valstybėms narėms pasirinktinai dalyvauti tokiame režime, kas potencialiai gali sąlygoti finansinių rinkų fragmentaciją, sukurti „dviejų greičių“ rinkas, kas bus nenaudinga mažiau išsivysčiusioms rinkoms, sąlygoti regioninių rinkų formavimąsi ES viduje.Thomadakis, Apostolos, One market, many rules: The 28th regime’s challenge in unifying Europe, European Capital Markets Institute, ECMI Commentary No. 95 | February 2025, Centre for European Policy Studies.

 Pavyzdžiai 
Nors konkretus EK pasiūlymas dėl 28-ojo režimo buvo paskelbtas tik 2025 m. pradžioje, nuo XXI a. pradžios galioja keletas ES teisės režimų, atitinkančių 28-ojo režimo apibrėžimą – t. y. suteikiančių galimybę juo reguliuojamiems subjektams rinktis juos reguliuojantį teisinį režimą:

 Europos įmonės statutas;
 pasiūlymas dėl Europos sutarčių teisės;Thomson Reuters Practical Law, Legal FAQs: What is the 28th regime?, tikrinta 2024 m. balandžio 27 d.
 Europos draudimo teisė;
 Vieningas europinis patentas;
 Europos teritorinio bendradarbiavimo grupė,
 ES leidimas (autorizacija), numatyta Biocidinių produktų direktyvoje.1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką, OL L 123, 1998 4 24, pp. 1–63

2025 m. Europos Komisijos pirmininkė Ursula von der Leyen įsteigė darbo grupę, kurios tikslas – parengti pasiūlymus dėl startuolių ir sparčiai augančių įmonių () reguliavimo 28-ojo režimo pagrindu.Decision of the President of the European Commission on the establishment of a Commissioners’ Project Group on Startups and ScaleupsDelinavelli, Giacomo, What is the 28th legal regime? Where have I seen it before?, European Law Blog

 Išnašos 

Kategorija:Europos Sąjungos teisės šaltiniai